
Neturime pamiršti ! 


Užgesink lempą, kada nori. 
Aš jausiu tavo tamsą 
ir ją mylėsiu. 

R.Tagorė 


Mūsų tautai ir valstybei istorijos vingiuose teko patirti daug 
netekčių, praradimų. Ne kartą buvo sunaikintos valstybingumo 
formos, pamintos po kojų tautinės kultūros vertybės. Buvo 
momentų, kai atrodė, jog beviltiškas tautos merdėjimas turi baigtis 
neišvengiama mirtim. Tačiau greičiau iš baudžiavos išsivadavusių 
Sūduvos valstiečių sūnūs pakilo ir besirengiantiems dalintis tautos 
palaikus parodė bekylančią aušrą. XIX a. pabaigos nacionalinio 
sąjūdžio Žymiausi veikėjai kilo iš Sūduvos. Tai jie įsiūbavo Laisvės 
varpą, kurio gaudesys nenutilo iki XX a. pabaigos ir pašaukė į 
naują Atgimimo sąjūdį. 

Kai Marijampolės centrinei bibliotekai buvo grąžintas Petro 
Kriaučiūno vardas, o 5 — oji vidurinė pavadinta Jono Totoraičio 
vardu, daug kam buvo nesuprantama, nes naujoms kartoms tie 
asmenys bei jų reikšmė mūsų kultūrai tiesiog nebuvo žinomi. Ir P. 
Kriaučiūno darbai, ir J. Totoraičio „Sūduvos Suvalkijos istorija“, ir 
A.Šapokos „Lietuvos istorija“ buvo paslėpti privačiuose stalčiuose 
ir saugojami kaip akis. Labai taiklūs R. Tagorės žodžiai. Jų darbų 
bei asmenybės šviesa ir tamsoje buvo išsaugota. Tik po Atgimimo 
šių žmonių vardai ėmė dažniau mirgėti spaudos puslapiuose, ir tai 
ne visi, ir ne taip greitai. 

Mes visi nuolat tvirtiname, jog namas statomas ant pamatų, 
giedame Himną, kur pabrėžiama, kad stiprybės turime semtis iš 
praeities. Tai ar ne laikas prisiminti tuos savo kultūros pamatus, 
tuos kertinius akmenis, jei norime statyti tvirtesnį savo tautos 
rūmą? 

Jeigu šiandien Lietuvoje gerbiamas Jonas Basanavičius, 
aukštai vertinama patriotinė Vinco Kudirkos veikla, tai ir Jonas 
Totoraitis, nors šiek tiek jaunesnis už tuos tautos korifėjus, bet 

gyvenęs tuo pačiu sudėtingu laikotarpiu, nusipelnė ne mažesnės 
pagarbos ir atminimo. 

Ugdytas Marijampolės gimnazijoje dvelkusios lietuviškos 
dvasios, Seinų kunigų seminarijos, kuri XIX a. pabaigoje buvo 
tikras lietuvybės židinys, su kitais klierikais rėmė lietuviškus 
laikraščius, rūpinosi spaudos atgavimu. Paskirtas į Daukšių 
parapiją, J. Totoraitis rinko tautosaką ir medžiagą siuntė Jonui 
Basanavičiui. 

Išvažiavęs „gydytis“ į Šveicariją, Fribūro universitete 
įsijungė į lietuviškos studentijos tautinę veiklą, nesiliovė rūpintis 
savo Tėvyne. Tarp tų studentų, „Rūtos“ draugijos narių, buvo ir 
Palaimintasis Jurgis Matulaitis, ir vysk. Pranciškus Būčys, ir poetas 
Motiejus Gustaitis bei kiti. Savo disertacijai temą Jonas Totoraitis 
irgi pasirinko iš Lietuvos istorijos, iš Mindaugo laikų. 1904 m. jis 
gavo mokslų daktaro laipsnį. 

Panaikinus spaudos draudimą, J. Totoraičiui buvo pavesta 
steigti lietuvišką laikraštį. Jo pastangomis 1906 m. Seinuose 
pradėtas leisti „Šaltinis“. 

1917 m. J. Totoraitis dalyvavo Lietuvių konferencijoje 
Vilniuje, kur buvo įsteigta Lietuvių Taryba. Tos konferencijos metu 
susitarta įsteigti Marijampolėje „Žiburio“ gimnaziją. J. Totoraičio 
rūpesčiu tai buvo padaryta 1918 m. Tais pačiais metais jis įsteigė 
Seinuose „Žiburio“ gimnaziją ir lietuvišką kunigų seminariją. 
1921m. J. Totoraičiui buvo pavesta pasirūpinti Marijonų 
gimnazijos Marijampolėje kūrimu.  Įkūręs šią gimnaziją, Jonas 
Totoraitis joje direktoriavo iki 1937 m. 

Mokykloms reikėjo naujų istorijos vadovėlių, ir J. Totoraitis 
juos parašė ir išleido. Nuo 1923 m. skaitė bažnyčios istorijos, 
naujųjų amžių istorijos kursą Kauno universitete. 

Istorikas Antanas Kučinskas rašė: “Pamėgęs istoriją, gavęs 
progos, uoliai ją studijavo ir pirmutinis iš lietuvių pradėjo 
moksliškais metodais tyrinėti Lietuvos istoriją. 

J. Totoraitis pirmutinis metė į Lietuvos dirvą sėklas, iš kurių 
išaugo Lietuvos mokslo draugija ir didžiulė katalikiško jaunimo 
sąjunga (...). Šitie visi darbai J. Totoraitį daro didžiu mūsų tautos 

sūnumi“.(A. Kučinskas, Prof. dr. Kun. J. Totoraitis, 
Aetheneum,1933 m.) 

Tačiau viso jo gyvenimo veikalas buvo „Sūduvos 
Suvalkijos istorija“, kurią išleido 1938 m. Ši knyga turi didžiulę 
istoriografinę ir pažintinę vertę. Pakartotinis leidimas mus pasiekė 
tik po 65 — erių metų — 2003 m. 

Prof. dr. Jonas Totoraitis savo veikla įrodė, kad tarnavo 
Dievui ir Tėvynei, ir todėl nusipelnė, kad jo atminimas būtų 
įamžintas. 

Trumpai galime taip apibūdinti: 

Jonas Totoraitis — kunigas, vienuolis marijonas, marijonų 
vienuolijos provinciolas, Marijampolės marijonų seminarijos 
rektorius, mokslų daktaras, lietuviškų laikraščių steigėjas ir 
redaktorius, lietuviškų mokyklų steigėjas, pedagogas, vadovėlių, 
istorinių ir religinių veikalų autorius, Kauno universiteto 
profesorius, poliglotas. 


Šis darbas nėra mokslinė analizė ar istorinis veikalas. Jame 
stengsimės pateikti daugiau informacijos apie prof. dr. Jono 
Totoraičio gyvenimą ir veiklą bei naujas mokyklos tradicijas, 
susijusias su Žymaus istoriko vardu. 


Praėjus daugiau kaip šimtmečiui nuo Jono Totoraičio 
gimimo ir jau 70 metų po jo mirties, sunkoka surasti gyvų 
liudininkų, kurie prisimintų profesorių, tuo labiau — jo straipsnių, 
nuotraukų. Vis dėlto pavyko kai ką rasti. Kalbėtasi su jo giminaite- 
pusbrolio dukra Agota Počiejūte, buvusiais mokiniais: kun. 
Pranciškum Adomaičiu ir kun. Vaclovu Aliuliu. Dėdę kunigą savo 
atsiminimuose yra minėjusi dukterėčia - mokytoja Marija 
Totoraitytė — Varkalienė dar sovietiniais laikais. Esu jiems labai 
dėkinga. Dėkoju Tauro apygardos partizanų ir tremtinių muziejaus 
direktoriui Justinui Sajauskui, ypač p. Gintautui  Šapokai, 
parinkusiam medžiagos iš archyvų bei retų spaudinių. 


Paulina Danutė Vidrinskienė 


JONAS TOTORAITIS (1872-1941) 


Aloyzas Sušinskas „Katalikų pasaulyje“ taip apibūdina Joną 
Totoraitį: “Nedaug tarp mūsų yra tokių iškilių asmenybių, koks 
buvo J. Totoraitis. Iš pažiūros paprastas, kuklus, niekuo 
nepasižymintis, tačiau tikras dvasios stiprybės genijus. Tai buvo 
žmogus, kuris niekada nesipuikavo dideliais titulais, neieškojo 
garbės ar pripažinimo, nors, be abejonės, turėjo tam teisę. Bet ne: 


jam visa tai buvo svetima, atgrasu, koktu, nepagarbu, ir šito dažnai 
privengė. 

Svarbiausia ir pagrindinė J. Totoraičio pareiga buvo 
kruopštus, pasiaukojantis darbas, tarnavimas Tėvynei, artimui ir 
pasirinktam tikslui. O tikslo jis siekė visą savo gyvenimą - kantriai, 
užsispyrusiai, su mokslininkui būdingu pasiryžimu ir kūrybine 
ugnele. Todėl tokio žmogaus gyvenimas, palikęs ryškų pėdsaką ne 
vienoje srityje, stebina, verčia susimąstyti ir įsiminti.“ 


Šeima. Jonas Totoraitis gimė 1872 m. gruodžio 24 d. 
Bliuviškių kaime, Griškabūdžio parapijoje, tuometinėje Šakių 
apskrityje. 

Tėvas - Juozas Totoraitis, gimęs apie 1847 m., miręs 1943 
m. Apie jį rašyta, jog buvęs labai darbštus ir stiprios sveikatos. 
Motina - Ona Sadauskaitė - Totoraitienė, kilusi iš Žardelių kaimo, 
gimusi apie 1850 m, mirusi 1925 m. Kalbama, jog ji buvusi darbšti 
ir labai pamaldi, uoliai rūpinosi vaikų auklėjimu. 


Tėvai turėjo 60 margų ūkį, kurį jie pavyzdingai tvarkė. J. 
Totoraitis savo veikale „Sūduvos Suvalkijos istorija“ rašo apie 
gražią Griškabūdžio parapijos išvaizdą, kuri gavo pradžią iš 
autoriaus tėviškės. Anksčiau ūkiai buvę visai pliki, be medžių. 
„Kaimų ir ūkių išvaizda buvo tokia, kokia dabar yra Dzūkuose, kur 
ūkininkai nemėgsta sodinti medžių: trobos arba visai plikos, arba 
apie jas medžių mažai. Ne susyk ūkiai virto lyg Žavinčiomis 
giraitėmis Griškabūdžio parapijoje. Pradžia buvo šiokia. Mano 
tėvas ir broliai, važiuodami į Naumiestį, palei kelią, ant Novos 
kranto, Murinų kaime, vieno ūkininko lauke matydavo gražų 
sodintą pušynėlį. Gėrėdamiesi juo, užsigeidė ir pas save tokį turėti. 
Tėvas davė puskartę kviečių vienam elgetai, kad girioje pririnktų 
žiemą pušinių skujų sėklai. Jas išdžiovino, sėklas iškratė ir pavasarį 
pasėjo į blogiausią smiltinę žemę, kur javai blogai auga. Šalia 
prisodino alksnelių ir berželių ir aptvėrė, kad galvijai neįeitų. Po 
kelerių metų sužaliavo graži jauna giraitė. Daug kas ėmė ja gėrėtis, 
kad ten, kur blogi javai augo, dabar tarpsta jaunas linksmas 
miškelis. Pirmutinė pasekė šį pavyzdį Bliuviškių rūpestinga ir 
pavyzdinga ūkininkė Bėžonienė (Baltrušaitienė). Ji ir pasisodino 
alksnynėlį ir pasisėjo pušynėlį. Paskui taip pat padarė vienas 
kaimynas, antras ir kiti. Taip tas pavyzdys ėjo iš kaimo į kaimą. 
Mano tėviškė davė ir kitą pavyzdį: užsiaugino skiepų, pasisodino 
didelį sodą. Jį iš visų kraštų apsodino greit augančiais alksniais. Po 
keleto metų visas ūkis ir visos trobos pasislėpė ir paskendo 
gražiame sode ir tarpiai augančiame alksnyne. Ūkininkai ir šituo 
pavyzdžiu gėrėjosi ir taip pat pasekė ir labai gausiai apsisodino 
savo ūkius ir sodus alksniais ir kitokiais medžiais.“ (679- 680 psl.) 

Senoji tėviškė 


Totoraičių malūnas 

Šeimoje gimė dešimt vaikų. Užaugo tik penki - trys sūnūs 
ir dvi dukros, kiti mirė jaunesnio amžiaus. 

Jonas Totoraitis - vyriausias sūnus, buvo išleistas į kunigus. 

Antanas dirbo ūkyje, buvo aktyvus Žemdirbių sąjungos 
narys. Mirė 1922m., sužalotas savo paties arklio. Paliko kūdikio 
besilaukiančią žmoną Mariją. Po mėnesio gimė dukrelė Antanina 
Marija. Ji, baigusi Vilniaus pedagoginį institutą, dirbo lietuvių k. 
mokytoja. Paskutinė Marijos Totoraitytės - Varkalienės darbovietė 
buvo Marijampolės Vinco Mykolaičio - Putino internatinė 
mokykla. Mirė 1981 m., nepalikusi įpėdinių. Antano žmona Marija 
dėl ekonominių sumetimų buvo priversta ištekėti už Totoraičių 
pusbrolio Jurgio Počiejaus, su kuriuo dar susilaukė dukters Agotos 
ir sūnaus Antano. 

Trečias Totoraičių sūnus Vincas, agronomijos mokslus 
baigęs Fribūre, ilgai dirbo ir gyveno Marijampolėje. Mirė 1992 m., 
palaidotas Marijampolėje. Jo sūnus Juozas Marijonas, irgi 
agronomas, gimęs 1914 m., išvyko į JAV su žmona Adolfina 
Simonaityte ir dviem vaikais: Jonu ir Irena. Sūnus vedė lietuvę. 
Auga dukrelė Julija Totoraitytė, gimusi 1991 m. Dukra, Vinco 
vaikaitė Irena, ištekėjo už nelietuvio. Auga sūnus Nevill, gimęs 
1986 m., jau neturintis Totoraičių pavardės. 

Abi seserys - Antanina ir Agota - neištekėjo, todėl įpėdinių 
nepaliko. 


Visa 
šeima 
be 
brolio 
Vinco 

Mokslai. Pradžios mokyklą J. Totoraitis lankė 
Griškabūdyje, kur jį mokė Motiejus Gylys. Mokslas buvo einamas 
rusiškai, tik pirmame skyriuje dar aiškindavo lietuviškai. Knygos 
buvo spausdintos „graždanka“. Mokytojas buvo pamėgęs Donelaitį, 
todėl vaikams daug duodavo mokytis atmintinai. 

Baigęs pradžios mokyklą, tėvai sumanė jį leisti toliau 
mokytis. Pradėjo rengtis į gimnazijos pirmąją klasę. Bet tais metais 
stoti į gimnaziją negalėjo, nes sudegė tėvų namai. Mokyt. M. Gylys 
drauge su kun. Beirūnu toliau rengė jį į antrąją klasę. Mokinys 
Dovydaitis mokė ir lotynų kalbos. Egzaminus į Marijampolės 
gimnazijos antrąją klasę išlaikė 1885 m. 


Marijampolės gimnazija 


Gimnazijoje buvo jaučiama lenkiška įtaka, bet Totoraitis 
šiai įtakai nepasidavė. 

Buvo dėstoma ir lietuvių kalba, nors retai - viena pamoka 
per savaitę ir tai jau po pamokų, dažniausiai šeštadieniais. Dėstė 

matematikas Jasulaitis. Visas laikas buvo užimamas pasakomis. 
Mokiniai lietuvių k. pamokas pamėgo. Jis ragino rinkti ir užrašinėti 
pasakas. Jasulaių vėliau iškėlė Lenkijon. Lotynų kalba buvo 
dėstoma nuo pirmos klasės, net 8 pamokos per savaitę. Graikų 
kalba buvo mokoma nuo III klasės. 

Marijampolės gimnazijoje J. Totoraitis baigė penkias 
klases. Tiek mokslo užteko, norint stoti į kunigų seminariją. Bet vis 
jam kliudydavo gimimo laikas. Kadangi į seminariją stoti buvo per 
jaunas, jam teko vienerius metus praleisti namuose. 1390 m. išlaikė 
egzaminus į Seinų kunigų seminariją. 


Seinų kunigų seminarija 


Seinų kunigų seminarija tada buvo visa lietuviška. Visi 
profesoriai buvo lietuviai, geri ir pamaldūs žmonės. Tik vienas 
regentas Kraševskis buvo lenkas. Nors dėstomoji kalba buvo 
lenkiška, tik teologiją ir filosofiją klierikai atsakinėjo lotyniškai, bet 
lenkiškos propagandos niekas nevarė. 

Seinų seminarija tada buvo tikras lietuvybės židinys. Visi 
kalbėjo lietuviškai, vakarais skambėdavo lietuviškos dainos, kartais 
būdavom rengiami lietuviški vakarai su dainomis ir 
deklamacijomis. Dar būdavo daromi slapti susirinkimai, kuriuose 
buvo gvildenami spaudos reikalai. Kiekvienas dalyvis per metus 
turėjo parašyti nors po vieną straipsnį į lietuviškus laikraščius. 
Didžiausias lietuvių klierikų rūpestis buvo atgauti lietuviams 
spaudą. Buvo suprojektuotas leisti geras lietuviškas laikraštis. 
Redaguoti jį buvo sutikęs Pr. Būčys. O tuo tarpu dar klierikai rėmė 
lietuviškus laikraščius ir kalendorius straipsniais ir pinigais. 

Seinų kunigų seminariją J. Totoraitis baigė 1895 m. kaip 
susipratęs lietuvis, tikras patriotas. Kadangi šventintis į kunigus dar 
buvo per jaunas, todėl pusę metų dar turėjo laukti. Tą laiką praleido 
tėviškėje. Į kunigus įsišventė 1895 m. gruodžio 29 d. Šventimai 
buvo suteikti Varšuvoje. Pirmosios jo Mišios — Primicijos - buvo 
aukotos gimtosios parapijos Griškabūdžio bažnyčioje. 


Griškabūdžio bažnyčia 

Netrukus jaunas kunigas buvo paskirtas vikaru į Daukšius 
(dabar Marijampolės savivaldybė). 


IS ITRITIIESSISAKOISSOSLASS d i, 
I ooo tea ia Vi 


Daukšių bažnyčia 


Mirus senajam klebonui Krakauskui, buvo paskirtas kun. 
Vasiliauskas. Daukšių kunigai nebuvo per daug apkrauti darbais, 
todėl turėjo ir laisvo laiko. J. Totoraitis, tapdamas kunigu, pasiryžo 
tarnauti lietuvių tautai, rūpindamas ją religiniu atžvilgiu, bet jį 
viliojo noras patarnauti savo tautai mokslu. Jam rūpėjo nušviesti 
garbingą tautos praeitį. Jau seminarijoje jis domėjosi istorija ir 
pajuto, kad daug žinių trūksta apie Lietuvos praeitį. J. Totoraitis 
svajojo apie studijas užsienyje ir daug laiko praleido, 
besimokydamas vokiečių ir prancūzų kalbų. Kadangi rusų valdžia 
lietuviams leido studijuoti tik Peterburge, kitur patekti jau buvo 
sudėtinga. Tiesa, kai kurie išvažiuodavo į Romą. Tokia pat svajonė 
kirbėjo ir J. Totoraičio galvoje. Pagaliau nuvažiavo į Seinus pas 

vyskupą Antaną Baranauską prašyti leidimo. Kaip pasakoja A. 
Kučinskas, vyskupas tik pažvelgė į liesą vikarą ir visai nenorėjo 
klausyti jo prašymo: džiovą, girdi, gausiąs ir mokslų neįstengsiąs 
pabaigti. Vikaras visaip stengėsi įrodinėti, aiškinti savo tikslus, kol 
pagaliau vyskupas nusileido, tik suabejojo, kur reiksią jį dėti, kai 
baigs mokslus. Leidimą davė. Turėjo važiuoti „gydytis“, kad 
paslėptų savo tikruosius tikslus. Užsienio pasą buvo gavęs pusei 
metų. Išvyko 1899 m. gegužės mėn. į Šveicariją. Įstojo į Fribūro 
universitetą. Kadangi rusai neleisdavo į užsienius važiuoti mokytis, 
tai slapta išsprukę lietuviai turėdavo keisti savo pavardes. J. 
Totoraitis studijavo Jono Noraus slapyvardžiu. 


Fribūre veikė lietuvių studentų draugija „Rūta“. Jai 
priklausė ir kun. Pranciškus Būčys, ir kun. Jurgis Matulaitis. 
Vyskupas Pranciškus Būčys atsimena: “Friburge veikė lietuvių 
studentų draugija „Rūta“, įkurta 1899-05-07. Jos įstatai katalikiški, 
o nariai — vieni kunigai, nes kitokių nebuvo. „Rūta“ turėjo 
nusisamdžiusi kambarėlį vietinės katalikų organizacijos „Cercle 
Catholigue“ trioboje. Už tą kambarėlį mokėdavome 25 frankus į 
mėnesį ir naudodavomės juo nuo ankstyvo ryto iki vakaro. 
Penkiolikai minučių po 10 val. vakaro skambindavo varpas. Tas 
vadinosi „Couvre feu“ (ugnies gesinimas). Nuo to momento, jei kas 
mieste darydavo triukšmą, tą policija bausdavo. Taigi ir mūsų 
kambarėlis turėjo būti uždarytas. Jį aptarnaudavo „Cercle 
Catholigue“ tarnautojas. Tame kambarėlyje buvo spinta su „Rūtos“ 
dokumentais, rašomąja medžiaga ir knygomis. Turėjome didelio 
formato, gerai įrištą, iš drobinio popierio sudarytą knygą, į kurią 
rašydavome Friburgo lietuvių kroniką. Jos vedėjas buvo kun. Jonas 
Totoraitis, nes jis studijavo istoriją“. („Vyskupo Pranciškaus Būčio 
atsiminimai“ I t., 262 psl.). 

„Rūtos“ draugija rūpinosi rinkti viską, kas susiję su lietuvių 
judėjimu. Buvo įsteigę lietuvišką ir lietuvių tautą liečiančių veikalų 
knygyną, prenumeravo laikraščius. Nors ir daug pašalinio darbo 
buvo dirbama, betgi J. Totoraitis neapleido savo tiesioginių pareigų 


A. Citiuskas, A. Narijauskas, SL“ 
J. Naujokas, Jurg, Matulaitis, (dabar 
Ya. (svečias: ir A. Jusailis. Visi fasižymėję savo veikianti Jr ginamos šitės 


E Preilaiiizas Minos t iek a ma. derlakonė. Miovi Kunigai 
E Uustnišis, Itnetis Lusini 4. Teliriniis, Ir ano Lrulis ug TeOMmas, Sėdi: 

, Tisksymsi, A. Šiluias, 
"paiimo pAsšinisis, kais tini aeinšškkiai, 


Disertacijai temą J. Totoraitis pasirinko iš Lietuvos istorijos 
— „Lietuviai Karaliaus Mindaugo laikais iki1263 m.“ „Šis istorinis 
Jono Totoraičio darbas yra parašytas nepaprastai sklandžiai, gyvai, 
dinamiškai, su gilia mokslininko analize, pastabomis, abejonėmis, 
kritika“. Mokslininkas rėmėsi senovine istorine medžiaga, 
archyvais, senaisiais istorikais (Tacitu, Ptolomėjumi), Livonijos, 
Dusburgo bei kitomis kronikomis.“ (Aloyzas Sušinskas, Katalikų 
pasaulis, 1997. 12.) Disertaciją apgynė ir gavo mokslų daktaro 
laipsnį 1904 m. Gegužės mėnesį grįžo į Lietuvą. 


Darbas. Kalvarijos apskrities viršininkas vėl paskyrė į 
Daukšius. Turėdamas laiko, apvaikščiojo piliakalnius, apie juos 
parašė į „Lietuvių tautos“ žurnalą. Rinko pasakas ir 150 vienetų 
nusiuntė Jonui Basanavičiui. 

1905 m. pabaigoje nuvyko į Didįjį Lietuvių Seimą Vilniuje. 
Čia iškilo reikalas leisti katalikišką laikraštį. Po ilgų rūpesčių dėl 
leidimo steigti Jonas Totoraitis buvo pakviestas į naujo laikraščio 
„Šaltinis“ redakciją 1906 m. pradžioje. Pirmas „Šaltinio“ „numeris 
pasirodė 1906 m. kovo 31 d. Kai J. Totoraitis dirbo „Šaltinio“ 
redakcijoje, jam teko atsiliepti aktualiaisiais gyvenimo klausimais. 
Dėl to jis rašė apie politiką, ūkį, girias, apie ekonominius, 
socialinius ir religinius žmonių reikalus. Dirbdamas pastoracijos 
darbą parapijoje, pamatė, kokį pavojų jaunimui kelia marksizmas ir 
materializmas. Pradėjo rašyti straipsnius apie katalikiško jaunimo 
susivienijimus. "Tie straipsniai buvo gyva paskata susikurti 
„Pavasario“ sąjungai. Vėliau J. Totoraitis rašė daugiausia iš 
religijos ir istorijos sričių. Jie visi persunkti gilia Tėvynės ir tiesos 
meile. Kilus nesusipratimams tarp redaktorių ir leidėjų, J. Totoraitis 
iš redaktorių pasitraukė. 

1907 m. buvo paskirtas kunigauti į Šunskų parapiją. 


Čia dirbdamas, redagavo „Žiburio“ kalendorius, 1907 m. jis 
įkūrė slaptą jaunųjų kunigų draugiją. Svajojo apie bibliotekos 
pagausinimą. Rengėsi vykti į Ameriką užsidirbti pinigų. Tačiau pas 
jį atvykę profesoriai J. Matulaitis ir Pr. Būčys kėlė susirūpinimą 
Marijonų vienuolijos nykimu ir rengė planus apie jos atnaujinimą. 
Marijonų vienuolija rusų buvo pasmerkta mirti, uždrausta priimti 
naujus narius. 1910 m. Jonas Totoraitis tapo vienuoliu marijonu ir 
išvyko į Peterburgą atlikti noviciato . Savo noviciatą baigė 1911 m. 
liepos 27 d. 1911 m. balandžio 10 d. Marijampolėje mirė Marijonų 
vienuolijos generolas tėvas Vincentas Senkus. Reikėjo rinkti naują 
generolą. Vysk. Pranciškus Būčys pasakoja: “Jam padarius įžadus, 
mes, turintieji aktyvų ir pasyvų balsą (galį rinkti ir būti renkami), 
buvome jau trys: Matulevičius (Matulaitis), aš ir Totoraitis. 
Seniausias įžadais buvo Matulevičius ir pagal kanonus jis sukvietė 
generalinę kapitulą Gelgaudiškyje, tenykštės bažnyčios zakristijoje. 
Kapitula buvo pilniausia, kiek tik galima, nors jos dalyvių buvo tik 

trys. Svarstomųjų reikalų tebuvo vienas: naujo generolo išrinkimas. 
Sukalbėję atitinkamą maldą, tą rinkimą atlikome vieninteliu 
balsavimu: dviem balsais prieš vieną mirusiojo V. Senkaus įpėdiniu 
išrinkome kun. Jurgį Matulevičių. Jį išrinkę, mudu su Totoraičio 
atlikome obedienciją (pareiškėme paklusnumą), pabučiuodami jam 
ranką ir sukalbėjome „Te Deum laudamus“. Visa kapitula su 
visomis apeigomis tęsėsi apie 10 minučių. Joje išrinktasis generolas 
valdė Marijonų vienuoliją nuo 1911 m. liepos 27 d. iki 1927 m. 
sausio 27 d. — iki savo mirties. 

Jonas Totoraitis, atlikęs noviciatą, trumpam laikui buvo 
paskirtas vikaru į Sintautus. 


Tačiau mokslo metų pradžioje vyskupas jį paskyrė Seinų 
seminarijos dvasios tėvu. 

Seinų seminarija, kaip rašo A. Kučinskas, buvo pakeitusi 
savo veidą, kokį turėjo J. Totoraičio mokymosi metais. o, rodos, 
tiek nedaug laiko praėjo. Dabar seminarijos rektorium buvo karštas 
lenkas patriotas kanauninkas Jalbžykovskis. Profesorių buvo per 

pusę lietuvių ir lenkų. Lenkiškas patriotizmas buvo žadinamas, o 
lietuviškas slopinamas ir persekiojamas. Lietuviams kelias į 
Akademiją buvo užkirstas, ten patekdavo lenkai kandidatai. Tą 
akciją varė Jalbžykovskis. Totoraitis, kaip dvasios tėvas, stengėsi 
būti visiems lygus, tačiau tylomis globojo lietuvius ir jiems vėl 
atvėrė duris į Akademiją. Jis pats vyskupui šį dalyką įkalbėjo ir 
parinko kandidatus. O karui prasidėjus, net 7 bebaigiančius 
klierikus išsiuntė į Akademiją. Lietuvius jis šelpė ir pinigais. 

Karui prasidėjus, seminarija išsikėlė į Mogiliovą ir ten iširo 
(anot Totoraičio, negaila), nes rusai neleido jai pasilikti, esą per arti 
fronto. Klierikai išsiskirstė į kitas seminarijas, o J. Totoraitis su 
dalimi lietuvių klierikų persikėlė į Peterburgą. 


SANKT — PETERBURGAS. J. TOTORAITIS ČIA 
GYVENO 1910-11 M. IR PIRMOJO 
PASAULINIO KARO METAIS (1915-1917) 

Ten savo auklėtinius įrašė į seminariją, o vėliau per prof. 
prel. Grigaičio rūpestį jie pateko į Akademiją. Čia lietuviškumas 
padidėjo, todėl Akademijos rektorius ne kartą išsitarė, kad 
Akademijoj „zaseinilo“... Dr. Jonas Totoraitis Peterburge buvo 
paskirtas lietuvių tremtinių kapelionu, lankė jų mokyklas, 
prieglaudas. Prisidėjo prie katalikiško savaitraščio „Vadas“ 
steigimo, kurio kiekvienam numeriui paskui rašė pamokslą ir 
kitokius straipsnius. Peterburge kun. J. Totoraitis buvo Seinų 
vyskupo A. Karoso kapelionu. 1917 m., prasidėjus revoliucijai, 
vyskupas ėmė rūpintis gauti leidimą grįžti į Lietuvą. Toks leidimas 
buvo gautas, ir su vyskupu per Suomiją ir Švediją išvažiavo į 
Lietuvą (balandžio mėn.). Stokholme reikėjo palaukti savaitę, kol 
gavo leidimą išvažiuoti į Lietuvą ir Vokietiją. Leido iki Insterburgo 
(Įsruties, Černiachovsko), o ten reikėjo laukti leidimo iš Vilniaus. 
Po ilgų derybų išvažiavo į Vilkaviškį, o buvo pasiūlyta tik į Seinus. 
Čia Totoraitis buvo paskirtas vyskupo A. Karoso sekretorium ir 
išgyveno per vasarą. Paskui buvo išsiųstas į Seinus. 

Lietuva išgyveno sudėtingą laikotarpį po karo. Dar vyko 
kovos dėl Nepriklausomybės. 1917 m. J.Totoraitis dalyvavo 
lietuvių konferencijoje Vilniuje, kur buvo išrinkta Lietuvių Taryba. 
Tos konferencijos metu su keletu kunigų susitarė įsteigti 
Marijampolėje „Žiburio“ gimnaziją. Tam reikalui padavė prašymą. 
Gimnazija buvo atidaryta 1918 m. pradžioje. Nepriklausomybę 
iškovojusiai jaunai respublikai reikėjo kurti lietuvišką kultūrą, 
tvarkyti švietimo reikalus. Reikėjo steigti lietuviškas mokyklas. 
Tokia pat „Žiburio“ gimnazija, J. Totoraičiui prisidedant prie 
leidimo išrūpinimo, buvo įsteigta ir Seinuose 1918 m. Į pirmą šios 
gimnazijos klasę sugužėjo net 56 kandidatai. Pirmuoju direktorium 
buvo dr. Jonas Totoraitis, o jam pasitraukus — kan. dr. M. Gustaitis. 

Tačiau didžiausias jo rūpestis buvo įsteigti Seinuose kunigų 
seminariją. Lenkai norėjo lenkiškos, lietuviai — lietuviškos. 
Aplinkybės buvo palankesnės lietuviams. Tuo metu artinosi Seinų 
vyskupijos 100 metų sukaktis, kuri turėjo sueiti 1918 m. birželio 30 
d. Prieš tai dr. J. Totoraitis parašė straipsnį apie tą vyskupiją ir 
išreiškė mintį, jog dabar laikas atskirti Lietuvos bažnytinę 

provinciją, taip pat pabrėžė reikalą kurti lietuvišką kunigų 
seminariją. Tas straipsnis buvo išspausdintas Vilniuje einančiame 
„Lietuvos aide“. Straipsnį vokiečiai išsivertė ir išspausdino savo 
Vilniaus dienraštyje. Tai užpykdė ir sunervino lenkus. 

Sukaktuvių dieną vokiečiai Seinų vyskupui atsiuntė 
sveikinimų. Sveikino ir Oberosto valdžia. Vokiečiai sveikindami 
įteikė vyskupui 10.000 ostmarkių lietuviškai seminarijai steigti. 
Tuojau buvo pradėta organizuoti lietuviška seminarija. Pradėjus ją 
rengti, vokiečiai pareikalavo iš Seinų iškeldinti Jalbžykovskį. 
Rugsėjo mėn. J. Totoraitis atlaikė naujai priimtiems 15 — kai 
klierikų rekolekcijas ir pats išvyko į Marijampolę, kur jo laukė 
vienuolynas. 

Marijampolėje jau buvo apsigyvenęs kun. Jurgis Matulaitis, 
kuris per karą buvo Šveicarijoje ir ten turėjo naujokyną (noviciatą). 
Vienuolynas jau buvo pradėjęs veikti prieš metus ir stokojo visko — 
reikėjo daug dirbti. Atvykęs J. Totoraitis pradėjo mokytojauti 
„Žiburio“ gimnazijoje, kuriai vadovavo K. Jokantas. Teko dėstyti 
istoriją — dalyką, kuris jam buvo gerai pažįstamas. Tačiau jaunoje 
nepriklausomoje valstybėje švietimo sistema dar tik buvo pradėta 
kurti — apie vadovėlius nebuvo nė ko galvoti. Ir dr. J. Totoraitis 
griebėsi tos veiklos — vadovėlių rašymo. Bedėstydamas parašė 
Naujųjų amžių (1923,1924), o vėliau ir Vidurinių amžių istorijos 
(1926, 1930) vadovėlius. Tie vadovėliai Lietuvos gimnazijose buvo 
plačiai naudojami. „Žiburio“ gimnazijoje J. Totoraitis dirbo 
penkerius metus (1918 - 1923). 

Kai Marijonų vienuolynas šiek tiek apsitvarkė, sumanyta 
steigti klasinę katalikišką gimnaziją Marijampolėje. Tą gimnaziją 
organizuoti pavedė dr. Jonui Totoraičiui. Marijonų gimnazijos 
pirmoji klasė atidaryta 1921 m. 

Kasmet priaugdavo po klasę. Pirmąją abiturientų laidą 
mokykla išleido 1929 m. Gimnazijos direktorium nuo pat 
įsteigimo dienos iki 1937 m. buvo dr. Jonas Totoraitis. Iš pradžių 
jam teko dėstyti visokius dalykus, kokiems tik trūko mokytojų: 
lietuvių, lotynų, vokiečių kalbas, istoriją, vėliau — graikų k. 


IARIJAMPOLĖS < ĮABIJONŲ GMNAZIJOS 

J. Totoraitis istoriją dėstė ir Rygiškių Jono gimnazijoje. 


1922 m. laidos abiturientai ir jų mokytojai 


1922 m. absolventai su mokytojais po 15 metų (1937 m.) 


27 


Taa wŠiEdų 15 *2 „MaRianpoLĖS VALėTYRinų 


Kai 1922 m. Kaune buvo įsteigtas Lietuvos universitetas, jis 
buvo kviečiamas dėstyti. J. Totoraitis visomis jėgomis nuo šito 
darbo spyrėsi, jautėsi esąs per senas, bet neatleidžiamas sutiko nuo 
1923 m. rudens skaityti paskaitas Teologijos — Filosofijos fakultete. 
Jam teko dėstyti naujųjų amžių bažnyčios istoriją, visuotinę 
naujųjų amžių istoriją, istorijos metodiką, paleografiją (pagalbinė 
istorijos disciplina, tirianti senovinius rankraščius). Dvejus metus 
teko dėstyti ir Lietuvos istoriją. 1924 — 1925 m. vadovavo Kauno 
universiteto Istorijos katedrai. Jam buvo suteiktas profesoriaus 
titulas. 

Marijonų vienuolijos augimas ir stiprėjimas buvo vienas iš 
didžiausių J. Totoraičio norų ir rūpesčių. Nors ir daug pareigų 
turėdamas, jis randa laiko vienuolijai. Prie Marijonų vienuolijos 
metai po metų dygo ir augo kultūrinės įstaigos, kurias prižiūrėjo J. 
Totoraitis. Jo rūpesčiu išaugo gėlynai, stikliniai šiltnamiai, 
pirmosios vynuogės, kalvių ir stalių dirbtuvės, spaustuvė, elektros 
stotis ir kt. 1930 m. išrinktas Lietuvos marijonų Provinciolu, taigi 
jo veikla dar prasiplėtė: važinėjo ir lankė kitus namus, rūpinosi 
kultūrinių įstaigų plėtimu. Buvo Marijonų kunigų seminarijos 
rektorius. 

1938 — 1939 m. dr. Jonas Totoraitis buvo išvykęs į Romą, 
kur Vatikano archyvuose surado įdomios medžiagos apie Pabaltijo 
bažnyčias. Tuoj pat pradėjo rašyti traktatą „Katalikų bažnyčios 
Pabalty“. 


Okupavus Lietuvą, J. Totoraitis buvo pašalintas iš visų 
pareigų. Tuomet jis persikėlė darbuotis į gimtinę. Čia ir mirė 1941 
m. birželio 21 d. Pradžioje buvo palaidotas Griškabūdyje, bet po 
kiek laiko perkeltas į Marijampolės marijonų kapines. 

Asmenybė. Daugelis, kurie jį pažino, pabrėžia ypatingą jo 
kuklumą. Aloyzo Sušinsko straipsnyje „Dvasinis ir religinis penas 
neapsieina be istorijos“ rašoma: “(...) profesorius J. Totoraitis, 
nepaisant visų turėtų garbingų titulų, visuomet laikėsi santūriai, 
kukliai. Pavyzdžiui, minėdamas savo šešiasdešimtmetį, per Kūčias 
Marijampolės varguomenei — 350 asmenų grupei — suruošė Kūčių 
stalą, o pats išvyko vienuolyno reikalais į Žemaitiją. Dr. Jonas 
Totoraitis nemėgo liaupsių, panegirikų ir stengėsi viso to 
išvengti“ Tame pačiame straipsnyje skaitome apie kitus jo 
bruožus: “Šis reto darbštumo ir kantrybės žmogus nusipelnė 
nepaprastos pagarbos ir pripažinimo“ („Katalikų pasaulis“ 1997 — 
12). Profesorių ir savo mokytoją labai vertino istorikas Antanas 
Kučinskas. Apie J. Totoraitį jis parašė studiją, skirtą 60 — osioms 
gimimo metinėms, išspausdintą leidinyje „Aetheneum“ 1933 m. 
Skaitome: “J. Totoraitis metė į Lietuvos dirvą sėklas, iš kurių 
išaugo Lietuvos mokslo draugija ir didžiulė katalikiško jaunimo 
sąjunga. Savo moksliškais istorijos raštais jis pasidarė Lietuvos 
istorikų pirmtakūnu. Šitie visi darbai daro J. Totoraitį didžiu mūsų 
tautos sūnumi. Bet jį dar labiau didina visa eilė paskesnių jo raštų ir 
mokslo bei kultūros įstaigų kūrimas. Tačiau kodėl šiandien 
nematome Totoraičio pačiose pirmose eilėse jo sumanymu ar darbu 
įkurtų organizacijų ar įstaigų? Mums rodos, kad tai atsitiko dėl J. 
Totoraičio kuklumo. Giliai religingo vienuolio kuklumas, virtęs 
savęs išsižadėjimu, nepripažįsta nuopelnų savo asmeniui, neleidžia 
spraustis pro kitus į pirmas eiles, bet renkasi kur nuošalesnę vietą, 
kad kituose nekiltų tuščias pavydo jausmas. 

J. Totoraičio asmeny harmoningai susijungia dvi lietuvių 
tradicinės, mūsų laikais itin brangintinos idėjos — religingumas ir 
tautiškumas. Tos idėjos eina per visą jo asmenišką gyvenimą, per 
visus jo raštus ir darbus. Jo siela siekia dangaus aukštybių ir 
remiasi gimtąja žeme, kuriai nepaliaujamai ir nenuilstamai neša 
šviesą, persunktą Dievo ir Tėvynės meile. Totoraitis myli 
jaunuomenę ir rūpinasi jos auklėjimu. Jo siela prisirišusi prie 
gėlių ir viso augalų pasaulio.“ 

Negalime nutylėti jo begalinio  pareigingumo ir 


atsakomybės 


jausmo. Visa tai negali nedaryti įtakos jaunajai 


kartai. Tik reikia stengtis šį didį Žmogų geriau pažinti. 
J. Totoraičio veikalai. Istoriko J. Totoraičio veikalai buvo 
įvairaus pobūdžio. Jis bendradarbiavo įvairiuose laikraščiuose ir 


žurnaluose, ne 


vieną redagavo. Čia paminėsime tik atskirai išleistus 


kai kuriuos jo darbus. 

Rankraščiuose liko: „Sūduvos Suvalkijos istorijos“ II dalis, 
„Lietuvos Bažnyčios istorija“, „Seinų seminarijos likimas per karą 
ir lietuviškos seminarijos įsteigimas po karo“, „Marijonų vienuolija 
nuo 1864 m. iki atgaivinimo“ (dalis spausdinta Tiesos Kelyje, 
pradedant 1936 m. Nr.9, iš viso 56 psl.). Platus rankraštis apie kun. 
M. Sideravičių ir dvasinės konferencijos žuvo Petrapilyje (Lietuvių 
Enciklopedija, XXI tomas, 1964 m. JAV, red. J. Puzinas). 

Atsiminimai 
Marija Totoraitytė - Varkalienė 


(..) Gyvenimo kely teko sutikti 
daug įvairiausių Žmonių: gerų, 
vidutinybių, blogų. Drįstu tvirtinti, kad 
gyvenime daugiau gerų negu blogų. 
Apie visus nepakalbėsi. Gal pradėsiu 
apie ryškiausius, įstrigusius atmintin 
nuo pat vaikystės, ir sutiktus vėliau. 

Vaikystės vasaros švelnutėse 
Zanavykijos lygumose, seno sodo 
pavėsyje. Labai laukdavom | 
atvažiuojant dėdės. Jis buvo kunigas, 
vienuolis marijonas — Marijampolės 
marijonų. gimnazijos direktorius, 
istorijos mokslų daktaras ir Kauno k 
universiteto „profesorius Jonas Totoraitis. Niekad nEaiyeždavo jis 
mums gausių lauktuvių. Atvažiuodavo su nedideliu lagaminėliu, o 
lauktuvės — paprasčiausių saldainių krepšelis. Tetos paaiškindavo, 
kad vienuoliai savo lėšų neturi — viskas vienuolyno, todėl lauktuvės 
menkesnės už kitų dėdžių. Bet ne dėl lauktuvių jo laukdavom, o dėl 
tos' kažkokios nenusakomos nuotaikos, kurią jis sudarydavo 
namuose. Tąsyk visi vaikščiodavom nedrąsiai, bijodami sutrukdyti 
dėdės ramybę, ir laukdavom tos valandos, kada jis kuriam iš 
šeimos ar kartu visiems pasiūlys apvaikščioti laukus, pasikalbėti. 
Dienas jis leisdavo įsitaisęs rašomąjį stalą ant prieklėčio, o 
gyvendavo klėtyje. Ten visą laiką rašydavo (tuo metu jis išleido 
„Sūduvos Suvalkijos istorijos“ 1 — ąjį tomą ir ruošė 2 - ąjį.). 

Kas nuostabiausia to mokslininko charakteryje? Tai 
nepaprastas kuklumas, taktas, net kažkoks drovumas. Prisimenu, 
kaip nedrąsiai jis klausdavo savo tėtės, kada bus laisvas koks 
arkliukas (tąsyk keleivinės mašinos važinėjo tik didžiausiomis 
magistralėmis), kai jam reikėdavo pavažiuoti į kokį valsčiaus ar 

parapijos archyvą pasirinkti trūkstamos medžiagos. Matydamas 
mus, mergaites, ką nors purvino dirbančias, nujausdavo, kad mes 
varžysimės, jam priėjus, ir pasukdavo kitu taku. Turbūt likimas jam 
ir tokią mirties valandą lėmė: mirė jis toj pat mano tėviškėj 1941 
metais, paskutiniąją dieną prieš karą. O lydėjom tąsyk garsų 
mokslininką į Griškabūdžio kapus mažas būrelis žmonių mažais 
takeliais, nes vieškeliu važiavo vokiečių tankai ir griaudėjo 
patrankos. 

1980 m. 


Jonas Jusaitis, Marijampolės marijonų gimnazijos 1935 
m. VII laidos abiturientas. 


(...) Pažinau prof. dr. kun. Joną 
Totoraiųį 1928 m., kai pradėjau 
mokytis Marijampolės marijonų 
gimnazijos pirmoje klasėje. Kadangi jo 
gyvenimas keliolika metų buvo 
glaudžiai surištas su Marijonų 
gimnazija, kurią jis 1921 metais | 
įsteigė, apie šį garbingą žmogų rašysiu 
kontakte su mokyklos darbu. 

Taigi 1928 metai, kai pradėjau 
Marijonų gimnazijoje mokytis, ir 1935 
m, kai ją baigęs, gavau brandos 
atestatą. 

Visą laiką gimnazijos 
direktorium buvo prof. dr. kun. J. 
Totoraitis, vicedirektorium — graikų kalbos žinovas kun. J. 
Kazakas. Mokytojais dirbo tokie žinomi lituanistai, kaip K. Akelis, 
V. Ramanauskas, vokiečių kalbos mokė K. Girša, lotynų kalbos — 
dr. kun. J. Grigaitis, kun. V. Gergelis, prancūzų kalbos — A. 
Sivickas, dr. A. Kučinskas, geografijos, istorijos — dr. A. 

Kučinskas, matematikos, fizikos, astronomijos — L. Čepulis (jis 
buvo mūsų klasės auklėtojas). Piešimo, braižybos mokė V. Košuba 
(Amerikoje gyvenančio Vytauto Košubos - taip pat dailininko - 
vyresnysis brolis). Bendrabučio prefektais buvo kun. V. Gergelis ir 
kun. K. Kačergis. Marijonų gimnazija turėjo valstybinės gimnazijos 
teises. 

Gimnazijos mokytojai buvo aukštos kvalifikacijos 
specialistai, keletas jų aukštuosius mokslus buvo baigę užsienyje. 
Jie artimai bendravo su mokiniais, skatino jų aktyvų dalyvavimą 
pamokoje. Mokiniai pamokų metu nesibaimindavo paklausti 
mokytojų, o Šie nuoširdžiai jiems paaiškindavo, ko nesuprato. 
Neprisimenu tokio atvejo, kad mūsų auklėtojas L. Čepulis mus būtų 
baręs — pakakdavo jo ramios pastabos, ir viskas, kaip sakoma, 
atsistodavo į savo vietą. 

Gerą mokslo lygį rodo ir tai, kad užsienio kalbų mokytojai 
nuo pat pirmosios pamokos su mumis bendraudavo tik ta kalba, 
kurios mokė, o lietuvių kalba paaiškindavo tik ypatingais atvejais. 
Pirmųjų pamokų metu mes tik žiopčiodavom, akis išpūtę, bet vėliau 
vis geriau ir geriau suprasdavome, ką mokytojas kalba, ir vis 
aktyviau dalyvaudavome pamokoje. Ypatingas dėmesys buvo 
skiriamas užsienio kalbos įsisavinimui skaitant ir kalbant. 

Labai mylėjome savo direktorių prof. dr. kun. Joną 
Totoraitį. Tai buvo smulkaus sudėjimo, malonaus veido, kuklus, 
plataus akiračio žmogus — tikra istorinių žinių enciklopedija. 
Laisvalaikiu direktorius mėgdavo pasivaikščioti vienuolyno sodo 
takeliais. Tuo metu dažnai jį buvo galima pamatyti apsuptą 
gimnazijos mokinių, besiklausančių jo pasakojimų apie Lietuvos 
istoriją, marijonų vienuolių gyvenimą, misionierių darbą, jauno 
žmogaus ruošimąsi prasmingam gyvenimui.  Trečiadieniais 
direktorius išvykdavo į Kauno universitetą skaityti paskaitų 
studentams. Toks buvo mano mielasis direktorius — tauri asmenybė, 
darbščioji bitutė, didis Lietuvos sūnus. 

Marijonų gimnazijoje mokėsi mokiniai iš visos respublikos. 
Dalis jų gyveno bendrabutyje, dalis lankydavo mokyklą iš miesto ir 
jo apylinkių. 

Pirmąją abiturientų laidą gimnazija išleido 1929 m. Joje 
buvo 17 auklėtinių: Pr. Adomaitis, A. Bagdonas, J. Bazilevičius, A. 
Beniulis, J. Cimbalas, J. Gratkauskas, A. Liesius, A. Masionis, K. 
Paukštys, Pr. Povilaitis, St. Ragaišis, N. Skurskis, P. Stankevičius, 
St. Šerkšnas, St. Tamulis, J. Totoraitis, K. Zajančiauskas. 

Septintoje abiturientų laidoje, kurioje buvau ir aš (1935), 
buvo 13 auklėtinių: Pr. Brazys, J. Brizgys, B. Buraitis, J. Demikis, 
J. Insoda, V. Insoda, K. Kaunas, V. Lešinskas, V. Mažeika, K. 
Rinkevičius, K. Šeškevičius, K. Velioniškis, pabaigoje pridedu ir 
save - J. Jusaitis. 
1996 m. 


Kun. Pranciškus Adomaitis, pirmosios laidos abiturientas 


„(..) Klasėje, kur vykdavo 
užsiėmimai, buvo prikabinta daug 
paveikslų, kurių turinį J. Totoraitis | 
neretai aiškindavo. Į vieną modernistinį į + 
paveikslą kartą jis atkreipė dėmesį, |; + 
pasakydamas, kad tai asilas su uodega 
nupiešė. Tarp kitų paveikslų buvo 
„Kalno pamokslas“. Netoli 
pamokslininko buvo pavaizduota 
motina, maitinanti kūdikį. Šis 
paveikslas mūsų nešokiravo, ir J. Totoraitis jo neišmetė. 

Jei J. Totoraitis dabar būtų gyvas ir matytų dabarties knygų 
ir laikraščių iliustracijas, kai kurios jam labai nepatiktų. Sakydavo, 
kad M. K. Čiurlionio paveikslus galima suprasti, tik reikia galvoti. 

Direktoriaujant jam teko dirbti su tėvų komitetu. Jame buvo 
ir moterų, iš kurių gaudavo pasiūlymų, kad kartais būtų mokykloje 
organizuojami šokiai su pasikviestomis merginomis. J. Totoraitis 
pareiškė nuomonę, kad niekur, net Šveicarijoje, to neužtikęs, ir 

nepritarė. Iš to galima spręsti, kad koedukacijai jis buvo priešingas 
- buvo linkęs auklėti mergaites ir berniukus atskirai. 

Viena krikščioniškos gimnazijos mokytoja buvo uoli 
katalikė. Ją katalikai net buvo paskelbę savo globėja ir siūlė ją 
priimti į Marijonų gimnaziją mokytoja, bet J. Totoraitis atsisakė 
(Anksčiau kunigų seminarijose nebuvo profesorių moterų, o dabar 
yra). 

Pasirodžius „Sūduvos Suvalkijos istorijai“, buvęs J. 
Totoraičio mokinys Matusas recenzijoje kai ką kritiškai įvertino. J. 
Totoraitis, atsakydamas į kritiką, pagyrė, pasakė, jog už kritiką 
neužsigauna, bet pridėjo keletą žodžių lotyniškai: “Feci guod potui, 
faciant meliora patentes“ („Padariau, ką galėjau, kas gali, tepadaro 
geriau“). 

Prof. Jono Totoraičio kuklumas iškyla ne tik dėl raštų. Iš 
viso jo gyvenimo ir veiklos neatrodo, kad jis dėl asmeninės garbės 
gyveno ir dirbo. Jo darbai buvo skirti Dievo garbei ir žmonių 
gerovei. 

Kai Kaune 1932 ar 1933 m. buvo pastatytas Marijonų 
namas ir priestatas, juos šventino arkivyskupas J. Skvireckas. Per 
vakarienę jiedu su J. Totoraičiu ilgai kalbėjosi, mat pastarasis tada 
buvo Marijonų provinciolas. Kažkas susidomėjęs paklausė, apie ką 
jiedu taip kalbėjęsi. J. Totoraitis atsakė: 

- Apie bites.“ 
2005 - 02-04 


Kun Pranciškus Adomaitis prisimena netolimus laikus, kai 
suremontavus Marijonų mokyklos pastatą, į Rugsėjo pirmosios 
iškilmes jį pakvietė tuometinis direktorius Remigijus Gaidys ir 
pristatė kaip pirmosios laidos auklėtinį. 

- Dabar,- sako kun. Pr. Adomaitis,- visur mokosi berniukai 
ir mergaitės drauge. Tada kažkas tarstelėjo, kad jei mes būtume 
mokęsi kartu su mergaitėmis, gal būtume buvę švelnesni... O kokio 
švelnumo mums reikėjo? Nei gėrėm, nei rūkėm... 

Prisimena per iškilmes kalbėjęs apie platoniškos skaistybės 
grožį. Giliu jo įsitikinimu, platoniška skaistybė turi tęstis iki 
sumainymo žiedų. 

„Buvo korespondentas, fotografavo. Laikraštyje daugelio 
kalbėtojų sveikinimai buvo paskelbti. Mano žodžių nė nepaminėjo. 
Kodėl? Neišgirdo? Nenorėjo? Kai kas prisipažino, jog tokį terminą 
pirmąsyk išgirdo“... 

Matyt, kunigui buvo labai apmaudu. 


2007 -03 -06 Atsiminimus užrašė Danutė Vidrinskienė 


Kun. Vaclovas Aliulis, paskutinės laidos (1940) 
abiturientas 


Esu mokęsis 
Marijampolės marijonų 
gimnazijos III — V klasėse nuo 
1933 iki 1936 m. ir VI — VIII 


klasėse 1937 — 1940 m. 
Vienerių metų mokymosi 
pertrauka —  naujokavimui 


marijonų vienuolijoje. Mūsų į 
XII abiturientų laida gavo 
brandos atestatus 1940 m. 
birželio 15 d, vidurdienį, o po 
trijų valandų Lietuvą užplūdo 
Raudonoji armija. Birželio 
pabaigoje sovietiniai 
pasieniečiai užėmė gimnazijos rūmus, jos dokumentai buvo perkelti 
į Rygiškių Jono gimnaziją, o mūsiškė netrukus formaliai uždaryta. 
Buvo mėginta ją atkurti 1941 m. vasarą, kada Laikinosios Lietuvos 

Vyriausybės švietimo ministru (ir ministru pirmininku) buvo 
Juozas Ambrazevičius (išeivijoje — Brazaitis) o Mokyklų 
departamento direktoriumi — Antanas Kučinskas (išeivijoje Kučas), 
buvęs mūsų gimnazijos prancūzų kalbos ir istorijos mokytojas, 
tačiau okupacinė vokiečių valdžia netrukus išvaikė Laikinąją 
Vyriausybę ir neleido atkurti nė vienos katalikiškos gimnazijos. 
Atsikurti tegalėjo po pusės šimtmečio, šio sambūrio dalyvių akyse. 

Du manieji mokymosi Marijonų gimnazijoje trimečiai 
sutapo su dviejų direktorių, kurie abu buvo vienuoliai marijonai, 
vadovavimu. Tai kun. prof. Jonas Totoraitis , istorikas, ir kun. dr. 
Juozas Grigaitis, filosofas ir teologas. 

Kun. prof. Jonas Totoraitis gavo istorijos mokslų daktaro 
laipsnį Šveicarijos Fribūro universitete 1904 m., apgynęs disertaciją 
„Lietuviai karaliaus Mindaugo laikais iki 1263 m.“ Iš tų tyrinėjimų 
jam buvo visam laikui likęs suvokimas, kad didžiausia Lietuvos 
istorinė nelaimė — Mindaugo nužudymas, taigi karalystės laukė 
visiškai kitoks, daug laimingesnis ir garbingesnis istorinis kelias. 
Lin) 

Buvo labai paprastas ir draugiškas, mėgo pasivaikščioti 
laisvu laiku su gimnazistukais, papasakoti istorinių įdomybių. 

Direktorius J. Totoraitis išugdė jaunesnės už savąją kartos 
mokslininką istoriką, buvusį savo studentą, paskui bendradarbį 
Marijonų gimnazijoje, jau minėtąjį Antaną Kučinską.(...) 


Apie savo mokyklinius metus ir dėsčiusius mokytojus kun. 
V. Aliulis prisimena savo knygoje „Vieno žąsiaganio istorija“ 
(Vilnius, Aidai 2007). 

„Direktorytis“ mūsų - profesorius Jonas Totoraitis. Kai 
kurioms klasėms istoriją ir graikų kalbą dėstė. Taip pat Jurgio 
Matulaičio bendražygis. Skaudžiai išgyveno, kai, 65 metų sulaukęs, 
turėjo palikti gimnaziją ir universitetą, eiti į pensiją. Tada nuvyko 
rinkti Lietuvos istorijos medžiagos Vatikano archyvuose. Kur yra 
jo „Sūduvos Suvalkijos istorijos“ II d. rankraštis? (...) 21 psl. 

Apie 1966 m. Lietuvos vyskupai ir vyskupijų valdytojai 
Romoje susitarė su Vakarų Europos lietuvių vyskupu Pranu Braziu 

MIC parūpinti viso Švento Rašto vertimą iš originalo — hebrajų, 
aramėjų ir graikų kalbų. Kadangi išeivijoje buvo ne vienas baigęs 
aukščiausius biblinius mokslus, išeiviai turėjo išversti Senąjį 
Testamentą, o Tėvynėje likusieji - Naująjį. Kam pavesti, abejonių 
nebuvo, seniai žinota, kad Česlovas (Kavaliauskas) nuo seminarijos 
laikų įsimylėjęs graikiškąjį Naująjį Testamentą. 

Kadangi jau buvau pasimiklinęs redaguoti 
„Apeigyną“ ir turėjau pažinčių su kalbininkais, taip pat 
nesvyruojant nuspręsta, kam teks redaguoti. Neatsimenu, ar kas iš 
vadovų pirmas ištarė mano pavardę, ar pats kunigas Česlovas. Taip 
ir užsimezgė bendras darbas (...) 

Paskaičiavus man atrodo, kad kun. Česlovas darbavosi prie 
N. Testamento ketverius metus (1967 — 1971), ir aš tiek pat (1968 — 
1972). Laimė, Marijampolės marijonų gimnazijoje buvau šešetą 
metų krimtęs graikų kalbos mokslus, kitaip būčiau negalėjęs nė 
žingsnio žengti. Kun. Česlovui tiek laiko nereikėjo. Jis per 
vienerius metus seminarijoje biblinę graikų kalbą savarankiškai 
išstudijavo ir pradėjo be žodyno skaityti „Naująjį Testamentą“. 
Vežiodavosi, nešiodavosi jį su savimi. Pabodus žygiuoti, sėdasi ant 
pakelės griovio krašto, išsitraukia „Tėn kainėn diatėkėn“ („Naująjį 
Testamentą“ gr.) ir skanauja evangelistus arba Paulių. 

Manieji gimnazijos mokslai buvo likę už ketvirčio 
šimtmečio. Daug žodžių buvau pamiršęs, o NT vartojama daug 
savų žodžių, taigi nuolat reikėjo griebtis žodyno. Daugybės 
graikiškojo veiksmažodžio laikų ir trijų rūšių ( activum — medium — 
pasivum) nebegalėjau nurodyti. Vis dėlto išliko kas svarbiausia: 
negalėdamas apibrėžti vienos ar kitos gramatinės formos, kažkaip 
iš jos skambesio jausdavau, kuri lietuviška gramatinė forma geriau 
jai atliepia. Mintyse dėkojau likimui, nuvedusiam mane į tą 
klasikinę gimnaziją, ir graikų kalbą man ištvermingai dėsčiusiems 
kun. prof. Jonui Totoraičiui MIC, kun. Julijonui Kazakui MIC ir 
Jonui Bazilevičiui. (...) 79 psl. 

Jonas Karčiauskas, buvęs Vinco Mykolaičio - Putino 
internatinės mokyklos darbų mokytojas 


Į Marijampolę atvažiavau 1935 
metais, atėjau tiesiog į vienuolyną. 
Priėmė. Pradžioje  bandomajam 6 
mėnesių laikotarpiui, vadinamam 
Postulatui, po jo į Noviciatą — 
naujokyną. Dar po metų padariau 
įžadus, tapau vienuoliu. Visą laiką iki 
užeinant tarybinei santvarkai, dirbau 
vienuolyno stalių dirbtuvėje, stačiau 
namus. (...) 

Kunigą Totoraitį atsimenu. Jis 
buvo bibliotekos vedėjas. Vienintelis, 
kurį galima prisiminti artimiau su 
broliais (višnijoližis) bendraujant. Vakare, žiūrėk, po vakarienės, 
prieina prie broliuko, ypač naujoko, paploja per petį: 

- Einam, pasišnekėsim. 

Draugiškas, be jokio išdidumo. Broliukai jį mylėjo. Mažiau su 
kunigais kalba, daugiau su broliais, sodu, žiūrėk, jau eina. Pasakojo 
apie savo gyvenimą, savo nuotykius, keliones... Gyveno 
vienuolyne, turėjo atskirą kambarį. 

Totoraitis mirė Griškabūdy. Man teko jį pervežt į 
Marijampolę su sodininku Viktorui Mackevičium. Padarėm dėžę 
dirbtuvėj, kad iškasus į ją karstą įdėt, nuvažiavom į Griškabūdį, ten 
jo seserys gyveno, pas jas pernakvojom, ant rytojaus duobkasiai 
atkasė duobę, išėmėm karstą, įdėjom į savo dėžę ir parvežėm. 

Kuo mirė, nežinau. 


„Sugrįžimai“ Nr. 8, 1992 m. gruodis. 


Agota Počiejūtė, J. Totoraičio pusbrolio duktė 


Ši giminaitė daugiau 
papasakojo apie Totoraičių šeimą ir 
jos likimą. Iš jos daugiausia 
sužinota apie brolio Vinco 
vaikaičius ir provaikaičius. 

(is) Sūnus Antanas 
Totoraitis, dirbęs ūkyje, buvo gimęs 
1873 m., mirė 1922 m. kovo mėn. 
1 Jis nebuvo stiprios sveikatos. 
Mirties priežastis buvo arklio spyris 
| į pilvą. Tai įvyko ne namuose. Jis 
buvo nuvažiavęs į žmonos tėviškę 
Degučius, netoli Kazlų Rūdos. 
Šeimininkas veda jo arklį į tvartą, 
Antanas seka paskui. Prie tvarto staiga sako: “ Na va, tiek metų 
turiu tą arklį ir nežinojau, kad prie kulno yra balta dėmelė“. Pasakęs 
pliaukštelėjo ranka arkliui per strėnas, o tas ir spyrė. Pilviškių 
gydytojas patarė važiuoti į Kauną operuotis, bet Antanas nesutiko. 
Jo žmona laukė pirmagimės. Mirus Antanui, jo 35 metų našlė 
balandžio mėn. pagimdė dukrelę Mariją Antaniną. Giminės, sako, 
brolienę norėjo išvaryti, bet paaiškėjo, kad jos įnašas į ūkį, Antano 
palikimas ir dukters Marytės dalia sudarė daugiau kaip pusę ūkio. 
Ją paliko Totoraitynėje, bet su sąlyga, kad ji ištekės už Jurgio 
Počiejaus, jų pusbrolio — tetos Elžbietos Totoraitytės sūnaus, nes 
nieko kito į ūkį seserys neįsileisiančios. Jurgis Počiejus buvo 
našlaitis. Motinai mirus, tėvas parsivedė jauną žmoną, o vaikus 
išdalijo giminėms. Jurgį ir Antaniną priglaudė Totoraičiai, paskui 
Antanina gyveno pas Vincą Totoraitį Marijampolėje. Jurgis 
kaimynystėj buvo nusipirkęs 6 ha žemės su 3 pastatais, o 7,5 ha 
gavo iš Totoraitynės kaip mažažemis. Taip Jurgis Počiejus tais 
pačiais 1922 metais per Onines buvo sutuoktas su našle Marija 

Totoraitiene. Jie susilaukė dar dukters Agotos (g. 1925 m.) ir 
sūnaus Antano (g. 1928 m.) 

Mūsų šeima 1948 m. balandžio 23 d. iš Bliuviškių buvo 
ištremta į Sibirą. Ten gyvenome Irkutsko srityje, Echirit — 
Bulagatsko rajone. Sibire išbuvom 9 metus. 

Kai 1958 m. grįžom į Bliuviškius, stribas Mozūraitis 
pasistengė, kad Počiejaus — tremtinio — čia nebūtų. Paskui ir 
moterys nebeįtikom. Mus priglaudė Vinco Totoraičio šeima 
Marijampolėje. (...) 


Atsiminimus užrašė Danutė Vidrinskienė 


Danutė Skaisgirienė, Griškabūdžio vid. mokyklos 
mokytoja 


(.) Seserys Agutė ir 
Antosė liko  neištekėjusios, 
gyveno savame gimtajame name, 
slaugė beveik šimtametį tėvą. 
|Joms mirus, ten buvo 
„Zagotskotas“ - gyvulių 
upirkimo punktas. Po to namas 
iko vienas vienišius. Seno, trešo, 
ol liko tik kamarytė, kurioje 
kABTO jaunimo landynių suėjimai. Vėliau J. Janonio kolūkio 
pirmininkas, matyt, perskaitęs straipsnį „Drauge“, tą lūšną 
nugriovė. Toje sodyboje likę keletas obelų, gluosnių, uosis su 
gandralizdžiu. Auga nauja giraitė — liepaitės, uosiukai, netgi 
ąžuoliukas... Vieno gluosnio paunksmėje, sodo pakraštyje, prie 
kelio, ir pastatytas Jonui Totoraičiui paminklas. (...) 

Pranešimą „Kuo brangus mums Jonas Totoraitis?“ skaitė šių 
eilučių autorė. „Būdamas kuklus, darbštus ir kantrus, J. Totoraitis 
kaip bitelė krovė Lietuvai, ypač Suvalkijai ir Zanavykijai, kultūros 

ir mokslo lobį, žadindamas religinius jausmus. Dirbdamas religinį 
ir tautinį darbą, jis tiesė kelius nūdienos Nepriklausomybei anais 
sunkiais Lietuvai spaudos draudimo metais. Kalbėjo rajono meras 
V. Cikana, raginęs įrodyti meilę Lietuvai darbais, kaip J. Totoraitis, 
sekti jo pavyzdžiu, gyventi ne vien šia diena, linkėjo darbuotis 
pradėjusio žydėti krašto labui.“ 


„Draugas“ Nr. 71 1998 m. 


Atminimo įamžinimas 


Marijampolės senosiose kapinėse, Marijonų kvartale, kaip ir 
kitiems vienuoliams, pastatytas kuklus medinis kryžius (atnaujintas 
2009 m.) 


Bliuviškiuose, dr. Jono Totoraičio gimtinėje, 125 — ųjų 
gimimo metinių proga pašventintas paminklinis akmuo ( 1997). 


Griškabūdžio bažnyčios šventoriuje stovi tautodailininko 
Vido Cikanos išdrožta skulptūra. 


2003 m. pakartotas jo „Sūduvos Suvalkijos istorijos“ 
1938 m. leidimas. Išleido „Piko valanda“. 


2004 m. Marijampolės savivaldybės taryba suteikė 
Marijampolės 5 — ajai vidurinei mokyklai Jono Totoraičio vardą. 


Marijampolės mieste gatvė pavadinta J. Totoraičio vardu. 


2008 m. dailininkė Neringa Krivičienė nutapė dr. Jono 
Totoraičio portretą, skirtą žymių Marijampolės žmonių galerijai. 

Renginiai mokykloje, skirti prof. dr. Jono Totoraičio atminimui 


Mokyklos bendruomenės daugumai pasirinkus istoriko Jono 
Totoraičio vardą ir pasirinkimą patvirtinus mokyklos tarybai, imta 
plačiau supažindinti su šio mokslininko gyvenimu, asmenybe, 
veikla. Nors tas vardas oficialiai Marijampolės savivaldybės 
tarybos buvo patvirtintas tik 2004 m. gruodžio 17 d., mokykloje 
imta organizuoti renginius ir diegti naujas tradicijas. 

Vienas pirmųjų renginių buvo organizuotas 2004 m. rudenį 
mokyklos mastu „Ką žinai apie savo mokyklą“ Tai buvo 
konkursas - viktorina kelioms klasių grupėms: 5-7 ,8- 10 ir 11 — 
12 klasėms. Į viktorinos klausimus buvo įtraukti J. Totoraičio 
gyvenimo ir kūrybos dalykai, prieš tai išdalijus klasėms gana 
gausią informacinę medžiagą. Konkursas — viktorina truko tris 
dienas, ir mokiniai turėjo progos pasirengti, aplankyti muziejų, 
pasirinkti medžiagos atsakymams. Tai davė nemažai naudos. 


Vertinimo komisija 


Ši 


8b kl. komanda „Pėdos“, laimėjusi III vietą 7-8 kl. grupėje 


Kai vardas jau buvo Marijampolės savivaldybės tarybos 
oficialiai patvirtintas, mokyklos vadovybė drauge su muziejumi ir 
kraštotyrininkais ėmė organizuoti renginius, norėdami geriau 
supažindinti moksleivius ir mokyklos bendruomenę su šio 
mokslininko veikla ir nuopelnais tautai. Pirmiausia kai kurios 
klasės bei kraštotyrininkai aplankė J. Totoraičio tėviškę 
Bliuviškiuose, tvarkė paminklo aplinką, sodino gėles. Kita 
lankymo vieta — kapas senosiose Marijampolės kapinėse, 
Marijonų kvartale. Įvairiomis progomis pradėta pagerbti istoriko 
atminimą: Mokyklos dienos, Adventinės popietės, dažnai 
sutampančios su Jo gimtadieniu, Vėlinių dieną, minint Jo mirties 
dieną - birželio 21. 

Kraštotyrininkai ėmė užrašinėti giminių, buvusių 
mokinių atsiminimus, ieškoti daugiau informacijos spaudoje ir 
literatūroje. Marijampolėje, istoriko brolio Vinco Totoraičio name, 
ilgą laiką gyveno jo pusbrolio Jurgio Počiejaus dukra Agota 
Počiejūtė. Iš jos gavome nuotraukų, užrašėme atsiminimus. 

Marijonų vienuolyne globą atrado kun. Pranciškus Adomaitis, 
buvęs Sibiro tremtinys, guvaus proto, šviesios atminties (jau dabar 
ir šviesaus atminimo) žmogus, Marijonų gimnazijos 1 — osios 
laidos abiturientas (1929 m.). Jis papasakojo apie J. Totoraitį kaip 
apie pedagogą ir žmogų. Suradome buvusio mokinio, jau 7 — osios 
laidos abituriento (1935 m.) Jono Jusaičio, ilgai vadovavusio Petro 
Armino vidurinei mokyklai, atsiminimus. Prof. dr. gyvenimo bei 
veiklos detales gražiai atskleidė kun. Vaclovas Aliulis, paskutinės 
Marijonų gimnazijos laidos (1940 m.) abiturientas, savo knygoje 
„Vieno žąsiaganio istorija“ ir atsiminimuose, rašytuose Rygiškių 
Jono gimnazijos muziejui. Nemažai medžiagos radome laikraštyje 
„Sugrįžimai“. Apie savo dėdę kunigą yra rašiusi mokytoja Marija 
Totoraitytė — Varkalienė (knyga „,Skambančios rugsėjų upės“). 

Pamažu susiklostė aplankai bei stendai, pasakojantys ir 
iliustruojantys žymaus istoriko veiklą. Muziejus įsigijo ir kai 
kuriuos J. Totoraičio veikalus. Ypač džiaugiamės p. Gintauto 
Šapokos dovanotu „Sūduvos Suvalkijos istorijos“ originalu (1938 
m.). Kai kurias knygas pirkome iš antikvariato. Šiuo metu 
mokykloje yra nemažai informacijos apie šį taurų lietuvį 
mokslininką. 

2007 m. sukako 135 metai nuo prof. dr. Jono Totoraičio 
gimimo dienos. 2007 m. lapkričio 29 d. mokykla organizavo 
konferenciją „Prof. dr. Jono Totoraičio asmenybės didingumas ir 
veiklos prasmė“, pasikvietusi keletą iškilių svečių. Į konferenciją 
atvyko kun. Vaclovas Aliulis, Lietuvos katalikų mokslo akademijos 
narys, Vilniaus marijonų vienuolyno vyresnysis, vysk. Juozas 
Žemaitis, Mažosios bazilikos klebonas kun. Andrius Šidlauskas, 
buvęs tikybos mokytojas kun. Paulius Chudzik, kultūros istorikas 
Albinas Vaičiūnas, Istorijos instituto rankraštyno vedėjas 
Algimantas Katilius. 

Konferencija prasidėjo moksleivių montažu, atskleidžiančiu 
J. Totoraičio tautines nuostatas ir veiklą. 

Kultūros istorikas Albinas Vaičiūnas papasakojo 
svarbesniuosius profesoriaus gyvenimo momentus. Pasidžiaugė, 
jog mokyklai didelė garbė turėti tokio didžio žmogaus vardą. 

Kun. V. Aliulis maloniai prisiminė savo mokyklines dienas 
Marijonų gimnazijoje, kai direktoriavo Jonas Totoraitis. Pabrėžė jo 
humanizmą, pagarbą kiekvienam mokiniui. Sako, buvęs neaukšto 
ūgio, iš pažiūros menko fizinio sudėjimo, labai kuklus, bet mokinių 
mylimas ir gerbiamas. Jį vadinę „direktoryčiu“. Savo atsiminimų 
knygoje „Vieno žąsiaganio istorija“ jis dėkoja J. Totoraičiui už gerą 
graikų kalbos išmokymą. 

Mūsų mokiniai tikriausiai ilgai prisimins susitikimą su 
„gyvąja legenda“, prof. Jono Totoraičio mokiniu. 

Istorijos instituto rankraštyno vedėjas Algimantas Katilius 
paskaitė pranešimą apie J. Totoraičio visuomeninę veiklą: mokyklų 
steigimą, dalyvavimą Didžiajame Vilniaus Seime, laikraščių 
redagavimą, kalendorių leidybą, istorinius tyrinėjimus, draugijų 
steigimą ir kt. Pats prelegentas yra sudaręs J. Totoraičio veikalų, 
straipsnių bibliografiją. Jis klausytojams atskleidė paslaptį, jog 
rankraštyne yra dar nemažai nespausdintų straipsnių bei knygų 
rankraščių, laiškų, pamokslų ir kt. 

Vyskupas Juozas Žemaitis prisipažino, kad jo ir 
profesoriaus gimtinės yra kaimynystėje: vyskupo Sparvinių , o J. 
Totoraičio — Bliuviškių kaime. Kiekvieną kartą vyskupas, 
lankydamas savo tėvų kapus senosiose kapinėse, pastovi ir prie 
J. Totoraičio kapo, paženklinto kukliu mediniu kryžium. Bet 
profesorius pasistatė paminklą savo didžiais darbais. Palinkėjo 
jaunimui sekti J. Totoraičio pavyzdžiu ir dirbti Lietuvai. 

Konferencijos darbą paįvairino dešimtokų Justinos ir Tomo 
gitara pagroti kūriniai. 

Svečiai aplankė mokyklos muziejų, paliko prasmingus 
įrašus. 

Vysk. J. Žemaitis ir kun. V. Aliulis mokyklos muziejuje 

Tolesnis jubiliejaus etapas —- rašinių konkursas. Jį 
organizavo mokyklos muziejus ir istorijos mokytojai. 
Organizatoriai siekė skatinti mokinių domėjimąsi J. Totoraičio 
asmenybe ir veikla, ugdyti aktyvius piliečius, kūrybiškai 
suvokiančius savo kultūros vertybes ir gebančius jas įprasminti, 
lavinti mokinių vertybines nuostatas, istorinę atmintį. 

Darbus pateikė 9, 10, 11 ir 12 klasių mokiniai. Komisija, 
kurią sudarė direktoriaus pavaduotoja Salvinija Šimonėlienė, 
mokytoja Stanislova Adomauskienė ir muziejaus vadovė Danutė 
Vidrinskienė, susipažino su pateiktais darbais, įvertino autorius. 
Geriausiais pripažino 4 mokinių rašinius. 

Medžiagos turiningumu bei panaudotų šaltinių įvairove, 
mąstymo brandumu pasižymėjo dvyliktos klasės mokinių darbai 
(mokyt. Rasa Burinskienė). 

Dvyliktokė Neringa Vitkauskaitė nagrinėjo temą „Jono 
Totoraičio Sūduvos Suvalkijos istorija“. Aptarusi leidinį, mokinė 
daro išvadas; “Šiuo darbu naudojasi ir naudosis visi, kurie rašo ir 
rašys apie Sūduvą. Jis gali padėti kiekvienam besidominčiam 
priartėti prie savo krašto, savo tėviškės istorijos šaknų. 

Taigi Jonas Totoraitis, iš pažiūros paprastas, kuklus, rodos, 
neimponuojantis savo išvaizda, bet tikras dvasios stiprybės genijus, 
pasitarnavo istorijos mokslui, nušvietęs garbingą Lietuvos praeitį, 
kurią norėjo parodyti tautai, nusikračiusiai prievartos jungo. 
Manau, visos profesoriaus savybės ir atsiskleidė šiame didingame 
veikale, kurį parašyti reikėjo daug jėgų, kantrybės ir laiko“. 

Santa Linartaitė domėjosi Jono Totoraičio ryšiais su mūsų 
miestu. Rašinyje ji rėmėsi istoriko biografiniais faktais. Į 
Marijampolės gimnaziją J. Totoraitis įstojo 1885 m. ir joje mokėsi 
ketvertą metų. Baigęs Seinų kunigų seminariją ir Fribūro 
universitetą, jis tapo vienu iš „Žiburio“ gimnazijų Seinuose ir 
Marijampolėje steigėjų. Pats dirbo „Žiburio“ ir Rygiškių Jono 
gimnazijose. 1921 m. įsteigė Marijonų gimnaziją, kuriai vadovavo 
iki 1937 m. Patys ryškiausi jo veikalai sukurti Marijampolėje. 
Šiame mieste randame ir jo amžinojo poilsio vietą. Todėl visai 
logiška, kad Marijampolėje įamžintas jo vardas — 2004 m. mūsų 

mokykla tapo vienintele Lietuvoje Jono Totoraičio, žymaus lietuvių 
istoriko, vidurine mokykla. 

kunigų seminarijoje, stengėsi atskleisti, kaip XIX a. antroje pusėje 
Seinuose susidarė palankios sąlygos reikštis lietuvių patriotinei 
dvasiai. Seinų kunigų seminarija tapo svarbiausiu lietuvių švietimo 
židiniu. Savo rašinį baigia tokiu apibendrinimu: “Mūsų tautos 
pasididžiavimas — prof. dr. Jonas Totoraitis, Seinuose patriotiškai 
sutvirtėjęs, dirbo lietuvių tautos labui. Savo religine, tautine, 
kultūrine ir politine veikla pagrindė pamatą, ant kurio jau buvo 
galima kurti Nepriklausomą Lietuvą“. 

Džiugino devintokės Aistės Šilingaitės (mokyt. Rasa 
Burinskienė) darbas tema „Sūduvos istorija“. Mokinė turėjo progos 
susipažinti su Jono Totoraičio veikalu „Sūduvos Suvalkijos 
istorija“ ir įvertinti didžiulį istoriko darbą. 

Kitų mokinių darbuose irgi randama savarankiškų minčių. 

Vienuoliktokas Rolandas Matulaitis (mokyt. Henrika 
Abraitienė) rašinyje „Profesorius Jonas Totoraitis — istorikas“ 
pripažįsta, jog savo darbais jis nesiekė asmeninės naudos, o norėjo 
būti naudingas savo tautai, Tėvynei ir istorijos mokslui. 

Dešimtokė Gerda Turevičiūtė (mokyt. Romantas Žarskas) 
rašė apie J. Totoraičio veikalą „Sūduvos Suvalkijos istorija“ ir 
bandė jį savarankiškai vertinti. 

Geriausių rašinių autoriai buvo apdovanoti mokyklos 
Padėkos raštais ir asmeninėmis dovanėlėmis. 

2008 —- 2009 m. m. organizuotas konkursas „Prof. Dr. 
Jono Totoraičio pavyzdžiu sekant“, skirtas Lietuvos vardo 
paminėjimo tūkstantmečiui. Pakvietėme į konkursą įsijungti ir kitų 
mokyklų moksleivius. Baigiamoji konferencija įvyko sausio 20 d. 
salėje buvo įrengta parodėlė, kurioje eksponuoti mokinių piešiniai, 
rašiniai, lentelės, nuotraukos. = Konferencijoje dalyvavo 
Marijampolės šv. Arkangelo Mykolo parapijos klebonas kun. 
Andrius Šidlauskas MIC, Marijonų informacinio centro 
koordinatorius Vitas Buškevičius, Švietimo skyriaus vyr specialistė 
Asta Kirtiklytė, dalis miesto mokyklų istorijos mokytojų, 
kraštotyrininkų. 

Konferencija prasidėjo choristų dainomis ir skaitovų posmais, 
skirtais Lietuvai. Moksleivius pasveikino kun.Andrius Šidlauskas, 
kartu pasidžiaugdamas, kad jau ne pirmą kartą vieši panašiame 
renginyje. Apie vienuolių marijonų įsikūrimą Lietuvoje ir bei jų 
reikšmę mūsų miesto istorijoje plačiau papasakojo gerb. Vitas 
Buškevičius. Muziejaus vadovė Danutė Vidrinskienė supažindino su 
konkurso rezultatais. Konkurse dalyvavo 43 mokiniai iš dvi dviejų 
mokyklų: be Jono Totoraičio vidurinės mokyklos, dar įsijungė mums 
artimos Marijonų gimnazijos moksleiviai. Komisijos nuomone, 
geriausi įvertinimai teko Marijonų gimnazijos moksleivėms Godai 
Kvaraciejūtei ir Ramintai Raškauskaitei už darbą „Marijonų 
spaustuvė ir jos leidiniai“, tos pačios gimnazijos moksleivėms 
Marijai Jasiūnaitei ir Faustai Šimonėlytei už referatą „Dr. Jono 
Totoraičio indėlis į lietuvių spaudą“. Vertingus darbus pateikė Jono 
Totoraičio vidurinės mokyklos vienuoliktokės Viktorija Lelešiūtė ir 
Evelina Surikovaitė - kun. Prospero Bubnio, o buvusio J. Totoraičio 
mokinio, biografinę apybraižą bei Totoraičių šeimos genealoginį 
medį. Pažymėtinas Marijonų gimnazijos moksleivių Vytauto 
Raškausko ir Edgaro Upit su vysk. Juozu Žemaičiu MIC „Marijonai 
— mano dvasinė šeima“. Daug naudos moksleiviams davė tiriamojo 
pobūdžio darbeliai: „Ką mūsų mokyklos mokiniai ir mokytojai žino 
apie Joną Totoraiųį“ (12 kl. Viktorija Bulevičiūtė, Inga Piepolytė, 
Karolis Skinkys), „Jono Totoraičio gatvė Marijampolėje“ (12 kl. 
Neringa Ivanauskaitė ir Paulina Matulevičiūtė), „Jono Totoraičio ir 

dabartinių istorijos vadovėlių panašumai ir skirtumai“. Vertas 
pagyrimo Jono Totoraičio vidurinės mokyklos septintokų Giedriaus 
Jasiulevičiaus ir Simono Kireilio darbas „Jono Totoraičio gyvenimo 
kelias“, pateiktas vaizdais. Apskritai galima pasidžiaugti, kad 
kaskart daugiau mūsų mokyklos mokinių dalyvauja Jono Totoraičio 
pažinimui organizuojamuose konkursuose. Geresnė pažintis leis 
giliau suvokti Jono Totoraičio veiklos prasmingumą, tą veiklą 
vertinti ir jo vardu didžiuotis. 

Abiejų mokyklų atstovai pasidalijo savo įspūdžiais, 
dalyvaujant konkurse, o darbštieji  septintokai savo darbą pristatė 
publikai. 

Geriausių darbų autorius mokyklos direktorė Renata 
Stebuliauskienė apdovanojo Padėkos raštais bei asmeninėmis 
dovanėlėmis.  Pavaduotoja Salvinija  Šimonėlienė ir kiti 
organizatoriai dėkojo moksleiviams, dalyvavusiems konkurse, 
mokytojams už pagalbą ir ypač rėmėjams, be kurių gerų norų būtų 
buvę gana nelengva. Tie geradariai — tai leidykla „Piko valanda“, 
„Spindulio“ k/t vadovai, Europos Sąjungos inform. centro 
direktorė Vaida Burbienė. 

Mokykla tikisi, jog renginiai, propaguojantys prof. dr. Jono 
Totoraičio veiklą bei nuopelnus Lietuvai, taps tradiciniais. 


Kalba kun. Andrius Šidlauskas 

Konferencijos svečiai su mokyklos direktore R. Stebuliauskiene 

Konferencija, skirta 
prof. dr. Jono Totoraičio veiklai pažinti ir mokyklos vardo 
penkmečiui paminėti. 2009 - 2010 m. 


Jeigu keičiantis mokyklos statusui, nyks ir kai kurios 
tradicijos, tai visai natūralu, kad įsigalės naujos. Viena iš jų, jau 
tampanti neginčijama ir reikalinga, tai mokyklos vardadienis ir 
prof. dr. Jonui Totoraičiui skirti konkursai bei konferencijos. 

Šiais metais kraštotyrinis konkursas vyko gruodžio — sausio 
mėnesiais. Įsijungti į jį kvietėme ir kitas mokyklas, deja, šįmet prie 
mūsų prisidėjo tik Rygiškių Jono gimnazija. 

Konkursui buvo pristatyta 50 darbų iš įvairių klasių. 
Penktokai pristatė 13 piešinių tema „Aš mokausi Jono Totoraičio 
mokykloje“ (mokyt. A. Vinciūnienė). Neblogai pavyko Paulinai 
Dainelytei, Matui Ambraziejui,  Gretai Plioraitytei,  Mortai 
Stadulytei. 

Šeštų klasių moksleiviai (mokyt. S. Šimonėlienė) kūrė 
rašinėlius „Ką aš žinau apie prof. Joną Totoraitį““. Daugelis rašė 
apie mokyklą, jos tradicijas, pasakojo biografiją. Įdomesnis Jurgos 
Rupšytės darbas. 

Septintokai (mokyt. H. Abraitienė) pateikė 7 rašinius apie 
prof. dr. Jono Totoraičio veiklą. Pažymėtini Gretos Grinevičiūtės ir 
Gretos Bulotaitės rašinėliai. 

Aštuntų kl. mokiniai(mokyt. S. Šimonėlienė) savo rašinius 
iliustravo nuotraukomis. Geriau įvertinti Gretos Tumšytės, Simono 
Kireilio ir Egidijaus Rudzinsko darbai. 

Devintos kl. mokiniai (mokyt. A. Vinciūnienė) pristatė 9 
darbus. Įdomus ir emocionalus Akvilės Ambraziejūtės rašinys 
„Kelionė buvo ne veltui“, Pažymėtinas Evelinos Barkauskaitės 
rašinys „Ką aš žinau apie Jono Totoraičio veiklą“. Dvyliktų klasių 
moksleivės jautriai išgyvena būsimą išsiskyrimą su mokykla ir 
pasakoja, ką gero joms teko čia patirti. Tai mokyt. S. Šimonėlienės 
mokinė Viktorija Ališauskaitė ir mokyt. A. Vinciūnienės mokinė 
Karolina Luckutė. 

Kraštotyros būrelio (vad. D. Vidrinskienė) narės - 
dvyliktokės Viktorija Lelešiūtė ir Evelina Surikovaitė - parengė 
aplanką „Marijampolės marijonų kapinės“ (tose kapinėse ilsisi ir 
dr. Jonas Totoraitis) bei sudarė skaidrių rinkinį, supažindinantį su 
dr. Jono Totoraičio gyvenimu ir veikla. 

Dailės mokytojos Virginijos Armanavičienės mokinės 
devintokės Mireta Kulikauskaitė, Simona Vainikonytė su drauge 
pateikė įdomių ekslibrių, papildydamos praėjusiais metais pradėtą 
aplanką. 

Rygiškių Jono gimnazijos 2 — osios kl. mokinė Viktorija 
Vaznaitytė (mokyt. Žebrauskas) sudarė gana išsamią dr. Jono 
Totoraičio biografiją. Malonu, kad ši mokinė atsiliepė į mūsų 
kvietimą. 

Sausio 21 d. mokykloje įvyko baigiamoji konferencija. 
Skoningai „papuoštoje salėje sėdėjo svečiai: prof. kun. Kęstutis 
Žemaitis, Švietimo skyriaus atstovė Asta Kirtiklytė, savivaldybės 
paminklosaugos darbuotojas Gedeminas Kuncaitis, - mokyklos 
vadovai, mokytojai, moksleiviai. 

Skambėjo poetų eilės apie Lietuvą, jos praeities didingumą 
ir ateities perspektyvas. Choras, vadovaujamas šauniųjų muzikos 
mokytojų, dainavo dainas, skirtas Lietuvai. Kalbėjo svečiai, 
primindami kun. dr. Jono Totoraičio nuopelnus ne tik šiam 
regionui, bet visai Lietuvai, sveikino mokyklos vardo penkmečio 
proga, moksleivės Akvilė Ambraziejūtė, Viktorija Lelešiūtė ir 
Evelina Surikovaitė susirinkusiems pristatė savo darbus, skaitė 
rašinius, demonstravo skaidres. Muziejuje buvo parengta darbų 
parodėlė, o vestibiulyje stendas supažindino su mokinių piešiniais. 

Mokyklos direktorė Renata Stebuliauskienė pasveikino 
visus dalyvavusius ir įteikė padėkos raštus geriausių darbų 
autoriams ir jų mokytojams. Visų laimėjusių laukia dar vienas 
siurprizas — kelionė į Ožkabalius, J. Basanavičiaus muziejų. 

Pasibaigus konferencijai, svečiai aplankė mokyklos 
muziejų. 


63 


Kun. Kęstutis Žemaitis 


Mokiniai pasirengę montažui 

Savo darbą pristato Evelina Surikovaitė 

Geriausio rašinio autorė Akvilė Ambraziejūtė 


Mokyklos direktorė apibendrina konferenciją 

2010 — 2011 m. m. paskelbtas kūrybinių darbų 
konkursas, skirtas prof. dr. Jonui Totoraičiui. 


2011 m. birželio 21 d. sukanka 70 metų nuo šio istoriko 
mirties. Konkursas ir konferencija buvo skirti šiam įvykiui 
pažymėti. 

Konkursui mokiniai galėjo pasirinkti įvairius kūrybinius 
darbus: eilėraščius, rašinėlius, siuvinėtus darbelius, medžio 
drožinius, keramikos, popieriaus kūrinius ir kt. Šį kartą 
nerekomendavome piešinių, vis vien du mokiniai atnešė savo 
darbelius. 

Konkursui buvo pristatyti 27 darbai. Iš jų 7 rašiniai, 4 
eilėraščiai, 5 siuviniai, 2 keramikos darbai, 3 medžio drožiniai, 1 
popierinė skulptūra ir 1 fotomontažas. Daugiausia darbų konkursui 
pristatė mokytoja Aurelija Vinciūnienė ir 6e kl. mokiniai. 


Gerai įvertinti šių mokinių darbai: 

Rašiniai: Gretos Bulotaitės ir Gretos Grinevičiūtės, 8e kl. (mokyt. 
R. Stadulienė), Kamilės Staševičiūtės ( mokyt. H. Abraitienė). 
Eilėraščiai: Igno Skirkos, 9a kl. (mokyt. S. Šimonėlienė). 
Keramikos darbai: Monikos Katiliūtės, 6e kl.(mokyt. A. 
Vinciūnienė) 

Siuvinėjimas kryželiu: Tomo Kurapkos, 6e kl. (mokyt. A. 
Vinciūnienė) 

Popierinė skulptūra: Deimanto Prankos, 6e kl. (mokyt. A. 
Vinciūnienė). 

Visi darbai buvo eksponuoti mokyklos Aktų salėje. Labai 
džiugu, kad šiai progai savo tapybos darbus iš „Sūduvos žymių 
žmonių“ galerijos leido eksponuoti dailininkė Neringa Krivičienė. 
Tai Jono Totoraičio ir Vytauto Didžiojo tapytus portretus. 

Konferencija įvyko 2011 m. sausio 20 d. Joje dalyvavo 
svečiai: paminklosaugininkas Gedeminas Kuncaitis ir Prezidento 
Kazio Griniaus muziejaus muziejininkas Tomas Kukauskas. 

Kalbėjęs Gedeminas Kuncaitis pasidžiaugė mokyklos 
išoriniu ir vidaus tvarkingumu, estetika. Išreiškė viltį, kad ir 
bendruomenės dvasia bus aukštos kokybės. Pristatęs paveikslus, 
stengėsi mokiniams paaiškinti jų vertę bei sukūrimo manierą ir 
tikslą. Šių kūrinių žanras — istorinis portretas, sukurtas panaudojant 
aliejinę tapybą. Tokia tapyba išgyvena daugiau kaip 1000 metų. Ją 
dar vadino dvarų tapyba. Karaliai ir turtingi dvarininkai stengėsi 
kuo daugiau paveikslų sukaupti ir palikti įpėdiniams kaip vertingą 
palikimą. Tapymas vyksta sluoksniais. Vieną sluoksnį parengus, 
reikia laukti, kol išdžiūs, tik tada galima kitą dėti. Tai labai brangi 
tapyba. 

Dailininkė Neringa  Krivičienė, dabar savivaldybės 
dailininkė, pati kilusi iš Marijampolės, užsibrėžė tikslą sukurti 
žymių Sūduvos Žmonių portretų galeriją. Ji jau yra nutapius ne tik 
J. Totoraičio, bet ir grafienės Pranciškos Butlerienės, ir paskutinio 
marijonų generolo Vincento Senkaus, o Žalgirio mūšio 6000 — 
sioms metinėms ir Vytauto Didžiojo portretus. 

Paklausęs mokinių, kas jungia šias asmenybes ir kas skiria, 
sulaukęs atsakymo, apdovanojo  gudruolius tūkstantmečio 
ženkleliais. Muziejui G. Kuncaitis paliko albumą „Senoji 
Marijampolė“ su Žalgirio mūšio jubiliejiniu antspaudu. 

Istorikas Tomas Kukauskas papildė, jog šias dvi asmenybes 
jungia krikščionybė. Priminė, kai 1387 m. krikšto metu lietuviai ėjo 
krikštytis po kelis kartus, nes apsikrikštijusiems buvo dovanojami 
lininiai marškiniai. 

Apie dr. Joną Totoraitį svečias pasakė, jog tai svarbus 
asmuo tautai ir Marijampolei. Priminė, kad XTX amžius Lietuvai 
buvo labai reikšmingas. Kiekvienas inteligentas buvo plačiai 
išsilavinęs žmogus. 

Bendrais bruožais perbėgo J, Totoraičio biografiją, išvardijo 
jo nuopelnus. Pateikė įdomių faktų apie spaudą Marijampolėje. XX 
a. pradžioje Marijampolėje gyveno 8000 žmonių, galėjo pasirinkti 
norimą iš 6 leidžiamų laikraščių. Dabar Marijampolėje gyvena 
50.000, o leidžiami tik trys laikraščiai. 

Priminė, kad žemė iki Vilkaviškio tilto priklausė marijonams, jie 
turėjo elektrinę, spaustuvę, gimnaziją. Prasidėjus Antrajam 
pasauliniam karui, vienuolynus uždarė, o vienuolius išvaikė. Dabar 
Lietuvoje esama tik 18 vienuolių marijonų, iš jų 8 gyvena 
Marijampolėje. 

T. Kukauskas pabrėžė, jog J. Totoraitis parašė nerealų darbą 
— „Sūduvos Suvalkijos istoriją“. Tai vienintelis tokio masto 
veikalas, užimąs svarbią vietą mūsų istorijoje. 

Mokytoja Aurelija Vinciūnienė apžvelgė konkursui 
pristatytus darbus. Mokyklos direktorė apdovanojo dalyvius 
diplomais ir Padėkos raštais, geriausių darbų autoriams įteikė 
asmenines dovanėles. 


Programa prasideda 

Dail. N. Krivičienės tapyti J. Totoraičio ir Vytauto Didžiojo 
portretai 


Konferencijos dalyviai 

Kalba muziejininkas T. Kukauskas 

Konkurso nugalėtojos su mokytojomis ir direktore 


Palengva konkursai, skirti prof. dr. Jono "Totoraičio 
atminimui, tampa mokyklos tradicijų dalimi. 


Dr. Jono Totoraičio atminimui 


I. 
Už Novos 
Tavo lopšys, 
toj sodyboj, 
kur tėvas 
giraitę sodino. 
Novoj kojas Tu plovei, 
suraižytas ir subadytas, 
kai avis po ražienas 
vaikei. 

Paskui 

basom kojom 

šlepsėjai mokyklon 
atšilusiais kaimo takais 
pavasarį visą. 

Bridai per rudenio purvą, 
per sniegą 

klumpėtas, 

vyžotas, 

su motinos austa sermėga. 


Sunkiai vartė 
liežuvis 
rusišką Žodį. 
Namie slapta 
sklaidei 
Motinos 
“Aukso altorių". 
Gerai, kad 
Motiejus Gylys 
išmokė gerbt 
Donelaitį. 

Iš čia 

gal išdygo 
pirmasis 
istorijos daigas. 


Išleisdamas 

į Starapolę, 

Tėvas tepratarė: 
“Būk doras žmogus 
ir gėdos 
nepliūptelk 

ant mūsų pečių". 

II. 


Tavo buvimas 
Seinuos 
lietuvybės veikla 
pažymėtas. 

Jau tada supratai, 
kad gimtoji kalba 
šventa 

ir teisę ją ginti 
turi kiekvienas. 


Lietuviški vakarai, 
lietuviški raštai 
slapti 

prigimtąją teisę 
kurstė. 

Gal todėl, 
draudžiant spaudą, 
iškilo ne vienas 
jausmingas poetas. 


Aš nežinau, 
ar tada 


po Katedros skliautais 


liejos Strazdelio 
“Pulkim ant kelių", 
bet esančio čia 
Baranausko 
giesmė 

meilę krūtinėj 
augino 

tartum šilelį. 

Istorija vertė 
didžiuotis 
savo kalba 
ir tautybe. 


III. 


Istorija ir kunigystė 
ant svarstyklių lėkštelių 
padėtos. 

Kam skyrei daugiau: 
Tėvynei ar Dievui? 


O gal nuodėmė 

savo mintį ir jausmą 
grąžint 

praeitin? 


Bet Maironis - 
poetas — romantiškai 
pracitį 

gyrė, 

skausmingai 

ilgėjosi jos. 


Tegul chorai 
trankiai netraukė 
Totoraičio 

istorinių tomų, 

bet šie buvo 
Tėvynei reikšmingi: 
jie vedė 

į pradžią. 

O J. Totoraitis 
mokėjo save 
padalinti: 
Tėvynę mylėk 
kaip save, 

o Dievą - 

už viską labiau. 


Nė viena 
svarstyklių lėkštelė 
aukščiau nepakilo... 


IV. 


Lemtingą birželį 
skubiai panoviais 
nešei 

vertingiausias knygas 
ir rankraščius savo, 
kad tėviškė glaustų 
kitokiems laikams. 


Ranka nepavargo. 
Nutilo širdis. 


Tau jau vis vien, 

nes Tavo 

širdy 

nebedunksi pabūklai. 
Joje taika 

ir ramybė šventa. 

Atsigulei tėviškėj 
visai neilgam, 
kol broliai 
vienuoliai 

Tave pargabeno 
į savąjį būrį. 


Ilsėkis ramiai 
tarp kryžių 
geltonų 
draugų marijonų 
rate. 

Tavo vardo 
mokyklos, 
Tavo žodžio 
gerbėjai 

per amžius 
minės Tave. 


Paulina Danutė Vidrinskienė 


2009 -05 —06 

